కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్‌పై ఫించ్ చెలరేగుతాడు: అలెక్స్ కేరీ
‘ఆస్ట్రేలియా టీమ్‌‌లో గర్వించదిగిన ఆటగాళ్లలో అరోన్ ఫించ్ కూడా ఒకరు. అతను భారీ స్కోరుతో జట్టుకి విజయాన్ని అందించడం ద్వారా ఫామ్ అందుకోవాలని ఆశిస్తున్నాడు. నెట్స్‌లో అతను శ్రమిస్తున్న తీరు చూస్తుంటే..?
Samayam Telugu | Updated:
Jan 14, 2019, 12:39PM IST
భారత్‌పై ఫించ్ చెలరేగుతాడు: అలెక్స్ కేరీ
భారత్‌తో చివరి రెండు వన్డేల్లోనూ ఆస్ట్రేలియా కెప్టెన్ అరోన్ ఫించ్ చెలరేగుతాడని ఆ జట్టు వైస్ కెప్టెన్ అలెక్స్ కేరీ ధీమా వ్యక్తం చేశాడు. అడిలైడ్ వేదికగా మంగళవారం ఉదయం 8.50 గంటల నుంచి రెండో వన్డే ప్రారంభంకానుండగా.. ఈరోజు మీడియాతో అలెక్స్ మాట్లాడాడు. గత శనివారం ముగిసిన తొలి వన్డేలో 11 బంతులు ఎదుర్కొన్న అరోన్ ఫించ్ 6 పరుగుల వ్యక్తిగత స్కోరు వద్దే ఔటయ్యాడు. ఈ వన్డేనే కాదు.. భారత్‌తో ఇటీవల ముగిసిన టీ20, టెస్టు సిరీస్‌లోనూ ఈ ఓపెనర్ ఘోరంగా విఫలమయ్యాడు. ఎంతలా అంటే.. అతను చివరిగా ఆడిన 11 ఇన్నింగ్స్‌ల్లో అత్యధిక స్కోరు 47కాగా.. ఏకంగా ఏడుసార్లు 7 పరుగులలోపే పెవిలియన్ చేరాడు.
‘ఆస్ట్రేలియా టీమ్‌‌లో గర్వించదిగిన ఆటగాళ్లలో అరోన్ ఫించ్ కూడా ఒకరు. అతను భారీ స్కోరుతో జట్టుకి విజయాన్ని అందించడం ద్వారా ఫామ్ అందుకోవాలని ఆశిస్తున్నాడు. నెట్స్‌లో అతను శ్రమిస్తున్న తీరు చూస్తుంటే..? తప్పకుండా భారత్‌‌పై చివరి రెండు వన్డేల్లో భారీ స్కోరు సాధించేలా కనిపిస్తోంది. మైదానంలోనే కాదు.. వెలుపల కూడా అతను మంచి నాయకుడు’ అని కెప్టెన్‌కి మద్దతుగా అలెక్స్ కేరీ నిలిచాడు.
జింబాబ్వేతో గత ఏడాది జూలైలో జరిగిన టీ20 మ్యాచ్‌లో కేవలం 76 బంతుల్లోనే 16x4, 10x6 సాయంతో అరోన్ ఫించ్ 172 పరుగులు చేశాడు. కానీ.. ఆ తర్వాత ఇప్పటి వరకూ అన్ని ఫార్మాట్లలో కలిపి 25 ఇన్నింగ్స్‌లు ఆడిన ఫించ్.. సాధించింది రెండు అర్ధశతకాలు మాత్రమే..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.